CELEX: E2013P0019
Language: sk
Date: 2013-08-16 00:00:00
Title: Žaloba spoločnosti Konkurrenten.no AS proti Dozornému úradu EZVO, podaná 16. augusta 2013 (Vec E-19/13)

28.11.2013   
            
            
               SK
            
            
               Úradný vestník Európskej únie
            
            
               C 347/32
            
         Žaloba spoločnosti Konkurrenten.no AS proti Dozornému úradu EZVO, podaná 16. augusta 2013
   (Vec E-19/13)
   2013/C 347/13
   Spoločnosť Konkurrenten.no AS, ktorú zastupuje advokát Jon Midthjell, Advokatfirmaet Midthjell AS, Grev Wedels plass 5, 0151 Oslo, Nórsko, podala 16. augusta 2013 na Súd EZVO žalobu proti Dozornému úradu EZVO.
   Žalobca žiada Súd EZVO, aby:
   
               1.
            
            
               zrušil rozhodnutie Dozorného úradu EZVO č. 519/12/COL z 19. decembra 2012 (AS Oslo Sporveier a AS Sporveisbussene) a nariadil žalovanému a prípadným vedľajším účastníkom náhradu trov konania;
            
         
               2.
            
            
               zrušil rozhodnutie Dozorného úradu EZVO č. 181/13/COL z 8. mája 2013 (Kollektivtransportproduksjon AS, Oslo Vognselskap AS a Unibuss AS) a nariadil žalovanému a prípadným vedľajším účastníkom náhradu trov konania;
            
         
               3.
            
            
               nariadil Dozornému úradu EZVO (a prípadným vedľajším účastníkom) náhradu trov konania.
            
         
      Právna a skutková podstata veci a právne odôvodnenie:
   
   
               —
            
            
               Žalobca, spoločnosť Konkurrenten.no AS, je súkromným dopravcom na trhu expresnej autobusovej dopravy medzi stredným a južným Nórskom.
            
         
               —
            
            
               Žalobca podal na Dozorný úrad EZVO sťažnosť vo veci štátnej pomoci 11. augusta 2006 a druhú sťažnosť týkajúcu sa pomoci pre spoločnosť AS Oslo Sporveier 8. septembra 2011.
            
         
               —
            
            
               Dozorný úrad EZVO uzavrel prvú sťažnosť 21. júna 2010 bez konania vo veci formálneho zisťovania. Toto rozhodnutie Súd EZVO zrušil 22. augusta 2011 vo veci E-14/10 Konkurrenten.no AS/Dozorný úrad EZVO (Zb. EZVO 2011, s. 266.).
            
         
               —
            
            
               Rozhodnutie Dozorného úradu EZVO z 28. marca 2012 o začatí konania vo veci formálneho zisťovania týkajúceho sa možnej pomoci pre spoločnosti AS Oslo Sporveier a AS Sporveisbussene bolo uverejnené v Úradnom vestníku Európskej únie a jeho dodatku EHP 5. júla 2012.
            
         
               —
            
            
               Rozhodnutím z 19. decembra 2012 Dozorný úrad EZVO uzavrel konanie vo veci formálneho zisťovania týkajúceho sa možnej pomoci pre spoločnosti AS Oslo Sporveier a AS Sporveisbussene. Dozorný úrad EZVO 8. mája 2013 rozhodol vo veci údajnej pomoci pre spoločnosti Kollektivtransportproduksjon AS, Oslo Vognselskap AS a Unibuss AS. Ani jedno rozhodnutie zatiaľ nebolo uverejnené v Úradnom vestníku Európskej únie, ani jeho dodatku EHP.
            
         
               —
            
            
               Touto žalobou sa žalobca usiluje o zrušenie oboch rozhodnutí.
            
         Žalobca okrem iného tvrdí, že Dozorný úrad EZVO:
   
                
            
            
               pokiaľ ide o prvé rozhodnutie (z 19. decembra 2012):
               
                           —
                        
                        
                           protiprávne klasifikoval kapitálový vklad ako sčasti existujúcu pomoc a sčasti neexistujúcu pomoc a ročnú jednorazovú náhradu klasifikoval ako existujúcu pomoc a
                        
                     
                           —
                        
                        
                           porušil článok 61 Dohody o EHP v súvislosti s použitím príspevkov skupiny s cieľom dosiahnuť kumulované negatívne daňové postavenie,
                        
                     
         
                
            
            
               pokiaľ ide o druhé rozhodnutie (z 8. mája 2013):
               
                           —
                        
                        
                           porušil svoju povinnosť začať konanie vo veci formálneho zisťovania tým, že protiprávne klasifikoval transakciu ako existujúcu pomoc a protiprávne klasifikoval krátkodobé úvery na zabezpečenie likvidity a zákazky zadané bez verejnej súťaže ako opatrenia nepredstavujúce pomoc a
                        
                     
                           —
                        
                        
                           porušil svoju povinnosť začať konanie vo veci formálneho vyšetrovania v prípade záruk, ktoré boli poskytnuté bez uhradenia poistného, a v prípade dlhodobých úverov v oblasti verejnej infraštruktúry poskytnutých spoločnosti AS Oslo Sporveier za podmienok, ktoré sa uplatňujú na samotnú obec, tým, že protiprávne klasifikoval tieto opatrenia ako existujúcu pomoc.